**Enghreifftiau Cwestiwn 4 – Yr Almaen mewn Cyfnod o Newid 1919-1939**

**Cwestiwn arholiad 4**

**Mae’r cwestiwn hwn yn sôn am y digwyddiadau yn y Ruhr 1923.**

Astudiwch y ffynonellau isod ac yna atebwch y cwestiwn sy’n dilyn.

**Ffynhonnell A**

Erbyn mis Ionawr 1923 roedd y Ffrancwyr wedi colli amynedd gyda’r Almaenwyr. Ymdeithiodd milwyr Ffrainc a Gwlad Belg i mewn i’r Ruhr i gymryd y nwydddau roddent eu hangen i wneud iawn am fethiant yr Almaen i dalu iawndaliadau. Gofynnodd llywodraeth yr Almaen am bolisi o ‘wrthwynebiad di-drais’ a thalwyd y gweithwyr drwy argraffu mwy o arian. Achosodd hyn i chwyddiant godi ac erbyn Ebrill 1923 roedd y llywodraeth yn gwario saith gwaith yn fwy nag oedd yn derbyn mewn refeniw. Y canlyniad oedd gorchwyddiant, syrthiodd gwerth y mark yn gyflym ac aeth yn ddiwerth.

[Yr haneswyr Greg Lacey a Keith Shephard, yn ysgrifennu mewn gwerslyfr TGAU hanes, Germany 1918-1945 (1997)]

**Ffynhonnell B**

Rwy’n cofio’n blaen diwrnodau cyflog yr adeg honno. Roedd yn rhaid i mi fynd gyda’r rheolwr i’r banc mewn Benz chwe sedd agored ac roeddem wedi’i lenwi i’r ymylon â bwndwli a bwndeli o bapurau miliwn mark. Fe yrron ni nôl drwy’r strydoedd cul heb unrhyw anhawster. A phan gawson nhw eu cyflog, ni wnaeth y gweithwyr drafferthu i hyd yn oed gyfri nifer y papurau ym mhob bwndel.

[A question from a Nazi math’s textbook, 1933]

[Gweithiwr mewn cwmni cludiant yn cael ei gyfweld ar gyfer llyfr o atgofion personol, *Life during the Weimar (1968)*]

Pa un o’r ffynonellau hyn sydd yn fwyaf defnyddiol i hanesydd sy’n astudio economi Weimar a digwyddiadau 1923?

**Cwestiwn arholiad 4**

Astudiwch ffynonellau A a B ac yna atebwch y cwestiwn sy’n dilyn.

**Mae’r cwestiwn hwn yn sôn am adferiad Gweriniaeth Weimar**

**Ffynhonnell A**

Mewn cymhariaeth â’r hyn yr oeddem yn ei ddisgwyl ar ôl Versailles, mae’r Almaen wedi ei chodi ei hun i ysgwyddo baich aruthrol yr heddwch hwn mewn ffordd na fyddem byth wedi meddwl fyddai’n bosibl. Felly heddiw ar ôl deng mlynedd gallwch ddweud yn sicr ‘Hyd yn oed wedyn, gallai fod wedi bod yn waeth’. Mae’r cyfnod o ddod dros Versailles yn ffordd bell iawn i fynd ac rydym wedi teithio ar ei hyd yn syndod o gyflym.

[Gan newyddiadurwr Almaenig, ysgrifennwyd yn 1930]

**Ffynhonnell B**

Dim ond ar yr wyneb y mae’r sefyllfa economiadd yn ffynnu. Mae’r Almaen mewn gwirionedd yn dawnsio ar losgfynydd. Os yw’r benthyciadau tymor byr yn cael eu galw i mewn gan America, byddai rhan fawr o’n heconmi yn dymchwel.

[O araith gan Stresemann, 1929]

Pa un o’r ffynonellau sydd fwyaf defnyddiol i hanesydd sy’n astudio economi Gweriniaeth Weimar a digwyddiadau 1923?

**Cwestiwn 4**

**Mae’r cwestiwn hwn yn sôn am bolisi economaidd, cymdeithasol a hiliol y Natsïaid**

Pa un o’r ffynonellau sydd fwyaf defnyddiol i hanesydd sy’n astudio sut gwnaeth Hitler ostwng diweithdra? [12]

[Yn eich ateb dylech gyfeirio at y ddwy ffynhonnell a defnyddio’r hyn rydych yn ei wybod a’i ddeall am y cyd-destun hanesyddol.]

**Ffynhonnell B**

O dan y Natsïaid roedd llawer o ddiweithdra ‘anweledig’. Roedd nifer yr Iddewon di-waith yn uchel ond nid oedden nhw’n cael eu cyfrif fel pobl ddi-waith. Math arall o ddiweithdra ‘anweledig’ oedd diswyddo menywod o’u swyddi. Nid oedd yr un o’r bobl hyn yn cael eu cynnwys ymhlith y di-waith yn yr ystadegau swyddogol. Roedd gweithwyr rhan amser yn cael eu cyfrif fel rhai oedd yn cael eu cyflogi’n llawn.

[O werslyfr Hanes TGAU *Germany 1918-45 ysgrifennwyd yn 1989* ]

**Ffynhonnell C**

Aeth fy mam a nhad i wrando ar Adolf Hitler yn rhoi araith mewn rali yn y dref. Y bore trannoaeth fy ddywedon nhw wrthym ni blant sut roedd ef eisiau bod ar ochr y di-waith. Roedd fy mam yn wylo o lawenydd oherwydd ni fyddem yn dlawd mwyach achos roedd Hitler yn gwybod sut i gael swyddi i ni.

[O gyfweliad gydag Almaenes yn edrych yn ôl ar ei phrofiadau yn yr Almaen Natsïaidd ar gyfer rhaglen deledu i’r BBC yn 1979.]

**Mae’r cwestiwn hwn yn sôn am bolisi economaidd, cymdeithasol a hiliol y Natsïaid**

**Ffynhonnell B**

Gwaith menywod yw bod yn brydferth a dod â phlant i mewn i’r byd. Nid yw hyn o gwbl mor.........an-fodern ag y mae’n swnio. Mae’r aderyn benywaidd yn trwsio’i phlu i’w chymar ac yn deor wyau iddo. Yn gyfnewid am hyn, mae’r gwryw yn gofalu am gasglu bwyd, ac yn sefyll ar wyliadwriaeth i gadw’r gelyn draw.

**[Joseph Goebbels, y Gweinidog Propaganda a Dysg]**

**Ffynhonnell C**

Yn 1990 cafwyd dros ddwy filiwn o enedigaethau byw y flwyddyn ond roedd hyn wedi syrthio i lai na miliwn yn 1933...yn 1936 roedd dros 30% yn fwy o enedigaethau nag a fu yn 1933.

[**Germany 1918-1945, Greg Lacey a Keith Sheppard, 1998**]

Pa un o’r ffynonellau sydd fwyaf defnyddiol i hanesydd sy’n astudio rôl menywod yn yr Almaen Natsïaidd?

[12]

[Yn eich ateb dylech gyfeirio at y ddwy ffynhonnell a defnyddio’r hyn rydych yn ei wybod a’i ddeall am y cyd-destun hanesyddol.]

**Mae’r cwestiwn hwn yn sôn am bolisi economaidd, cymdeithasol a hiliol y Natsïaid**

Astudiwch y ffynonellau isod ac yna atebwch y cwestiwn sy’n dilyn.

**Ffynhonnell B**

Cyfraith y dorf oedd yn rheoli yn Berlin drwy’r prynhawn a gyda’r nos wrth i heidiau o hwliganiaid gymryd rhan mewn gloddest o ddinistr. Nid wyf erioed wedi gweld achlysur gwrth-Iddewig mor ffiaidd â hyn. Gwelais wragedd wedi gwisgo’n ffasiynol yn curo’u dwylo ac yn sgrechian â boddhad tra bod mamau parchus yn dal eu babanod i fyny i weld yr ‘hwyl’. Ni wnaeth yr heddlu unrhyw ymdrech i atal y terfysgwyr.

[Adroddiad am Kristallnacht a gyhoeddwyd yn y *Daily Telegraph*, papur newydd Prydeinig ar 12 Tachwedd 1938]

**Ffynhonnell C**

Mae marwolaeth aelod triw o’r blaid gan y llofrudd Iddewig wedi arwain at wrthdystiadau gwrth-Iddewig digymell drwy’r Reich. Mewn llawer o lefydd chwawlwyd siopau Iddewig. Mae’r synagogau, lle’r oedd dysgeidiaethau a oedd yn elyniaethaus i’r wladwriaeth a’r bobl yn cael eu lledaenu, wedi eu rhoi ar dân. Da iawn yr Almaenwyr hynny sydd wedi sicrhau dial am lofruddiaeth Almaenwr dniwed.

[Adroddiad am Kristallnacht a gyhoeddwyd yn *Der Sturmer*, papur newydd Almaeneg gwrth-Semitaidd ar 10 Tachwedd 1938]

Pa un o’r ffynonellau sydd fwyaf defnyddiol i hanesydd sy’n astudio Kristallnacht? [12]

[Yn eich ateb dylech gyfeirio at y ddwy ffynhonnell a defnyddio’r hyn rydych yn ei wybod a’i ddeall am y cyd-destun hanesyddol.]

**Mae’r cwestiwn hwn yn sôn am Fraw a pherswâd**

Astudiwch y ffynonellau isod ac yna atebwch y cwestiwn sy’n dilyn.

**Ffynhonnell A**

Yn olaf, fi fy hun a greodd, ar fy liwt fy hun, Adran Heddlu Cudd y Wladwriaeth. Dyma’r offeryn sy’n codi cymaint o fraw yn ngelynion y Wladwriaeth, ac sydd yn bennaf gyfrifol am y ffaith nad oes unrhyw bryder yn yr Almaen a Phrwsia heddiw am berygl Marcsaidd neu gomiwnyddol.

[Herman Goering yn egluro’i rôl yn sefydlu’r Gestapo yn ei lyfr, Aileni’r Almaen, a ysgrifennwyd yn 1934]

**Ffynhonnell B**

Mewn caffi, dywedodd dynes 64 oed wrth ei chyfaill ar y bwrdd: ‘Mae gan Mussolini (arweinydd yr Eidal) fwy o synnwyr gwleidyddol yn un o’i esgidiau nag sydd gan Hitler yn ei ymennydd.’ Digwyddodd rhywun glywed y sylw hwn a phum munud yn ddiweddarach cafodd y ddynes ei harestio gan y Gestapo a oedd wedi cael gwybod dros y ffôn.

[Digwyddiad a adroddwyd amdano yn y Rheindir, Gorffennaf 1938]

Pa un o’r ffynonellau sydd fwyaf defnyddiol i hanesydd sy’n astudio rôl y Gestapo yn yr Almaen Natsïaidd? [12]

[Yn eich ateb dylech gyfeirio at y ddwy ffynhonnell a defnyddio’r hyn rydych yn ei wybod a’i ddeall am y cyd-destun hanesyddol.]

**Mae’r cwestiwn hwn yn sôn am bolisi tramor Hitler**

Astudiwch y ffynonellau isod ac yna atebwch y cwestiwn sy’n dilyn.

**Ffynhonnell A**

Fwy nag unwaith, yn ystod y rhyfel, clywais Hitler yn dweud: ‘Y 48 awr ar ôl ymdeithio i mewn i’r Rheindir oedd y rhai mwyaf dirdynnol yn fy mywyd.’ Roedd bob amser yn ychwanegu: Pe bai’r Ffrancwyr wedi ymdeithio i mewn i’r Rheindir wedyn, byddem wedi gorfod ildio gyda’n cynffonau rhwng ein coesau, oherwydd byddai’r adnoddau milwrol oedd gennym ni wedi bod yn gwbl annigonol yn erbyn hyd yn oed gwrthsafiad cymhedrol.

[O adroddiad a ysgrifennwyd gan gyfieithydd Hitler yn 1951]

**Ffynhonnell B**

Mae Hitler wedi llwyddo. Nid yw Ffrainc wedi gwneud dim byd. Dim rhyfedd fod gwên lydan ar wynebau Hitler a Goering y prynhawn `ma. O, pa mor dwp yw’r Ffrancwyr! Dysgais heddiw fod y lluoedd Almaenig a ymdeithiodd i’r Rheindir ddoe o dan orchymyn llym i encilio’n sydyn pe bai byddin Ffrainc yn eu gwrthwynebu mewn unrhyw ffordd.

[A question from a Nazi math’s textbook, 1933]

[Cofnod o *Berlin Diary 1934-41*, gan William Shirer, newyddiadurwr Americanaidd a oedd yn byw yn Berlin yn yr 1930au, dyddiedig 8 Mawrth1936]

Pa un o’r ffynonellau sydd fwyaf defnyddiol i hanesydd sy’n astudio adfeddiannu’r Rheindir gan yr Almaenwyr yn 1936?

**Mae’r cwestiwn hwn yn sôn am bolisi tramor Hitler**

Astudiwch y ffynonellau isod ac yna atebwch y cwestiwn sy’n dilyn.

**Ffynhonnell A**

Dychwelodd Herr Hitler yma ddoe, arwr y dydd. Cafodd ei groeso buddugoliaethus ei rannu â’r fyddin a anfonodd i Awstria. Taenwyd blodau yn llwybr y ceir arfog. Os oedd unrhyw Awstriad yn ei erbyn dddydd Gwener, fe wnaethon nhw naill ai guddio’u hwynebau neu roeddent wedi cael troedigaeth lwyr ddoe a heddiw.

[Adroddiad o’r Almaen a gyhoeddwyd yn y *Times* ddydd Llun 14 Mawrth 1938, ar ôl i filwyr yr Almaen fynd i mewn i Awstria]

**Ffynhonnell B**

Dychmygaf y bydd y digwyddiad sydd yn ein meddyliau heddiw, yr Anschluss, yn achos gofid, tristwch, dicter efallai. Ni all llywodraeth Ei Fawrhydi ystyried y digwyddiad gyda difaterwch....Y canlyniad cyntaf yn sicr fydd dwysau’r ymdeimlad o ansicrwydd ac anniogelwch yn Ewrop. Nid yw hon yn adeg penderfyniadau brysiog neu eiriau esgeulus. O ran ein rhaglenni amdiffyn...rydym wedi penderfynu cynnal adolygiad o’r newydd, ac mewn da bryd byddwn yn cyhoeddi pa gamau pellach y credwn y gall fod angen eu cymryd.

[A question from a Nazi math’s textbook, 1933]

[O araith gan Neville Chamberlain, Prif Weinidog Prydain, i Dŷ’r Cyffredin, 14 Mawrth 1938]

Pa un o’r ffynonellau sydd fwyaf defnyddiol i hanesydd sy’n astudio Anschluss 1938?